Pemba (sala)

Pemba (,  'Žalioji sala') – Zanzibaro salynui (Tanzanija) priklausanti koralų sala Rytų Afrikos pakrantėje, Indijos vandenyne.Pemba. Visuotinė lietuvių enciklopedija. Nuoroda tikrinta 2022-12-03.

 Geografija 
Išsidėsčiusi 56 km į rytus nuo Rytų Afrikos krantų, priešais Tangos (Tanzanija) miestą. Salą nuo žemyno skiria Pembos sąsiauris. Apie 50 km į pietus yra didžiausia salyno sala Ungudža. Salos ilgis siekia 67 km, plotis – 22 km,Pemba Island. Britannica Online Encyclopedia. Nuoroda tikrinta 2022-12-03. plotas – 984 km². Krantai žemi, vietomis apaugę mangrovėmis. Didžioji salos dalis kalvota, miškinga. Klimatas subekvatorinis.

 Istorija 
1964 m. kartu su kaimyniniu Zanzibaru ji sudarė Zanzibaro ir Pembos Liaudies Respubliką. Nuo 1964 m. Tanzanijos dalis.Zanzibaras. Visuotinė lietuvių enciklopedija. Nuoroda tikrinta 2022-12-03.

 Administracinis suskirstymas 
Administračiskai sala skirstoma į Šiaurinės Pembos ir Pietinės Pembos regionus. Didžiausi miestai: Čakė Čakė (sostinė) ir Vetė (svarbiausias uostas). Kartu su Ungudža, sudaro Zanzibaro autonominį regioną.

 Gyventojai 
Saloje gyvena 406,8 tūkst. žmonių (2012 m. duomenys). Verčiamasi gyvulininkyste, žvejyba. Dirvožemiai derlingi, todėl čia gausiai vystoma žemdirbystė (auginami kvapnieji gvazdikmedžiai, alyvmedžiai, ryžiai, kokosai, bananai, mangai, manijokai, muskatai, cukranendrės, papaja, citrusai, raudonosios pupelės (vadinamos maharagvėmis) ir kt.). Plėtojamas turizmas, populiarus vandens sportas. Salos priekrantėse yra nardymo vietų su stačiais nuolydžiais, koralais.

 Galerija 

 Šaltiniai 

Kategorija:Zanzibaro salynas